พระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ. 2528 (ยกเลิก)พระราชบัญญัติ สถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ. ๒๕๒๘ (ยกเลิก)ภูมิพลอดุลยเดช ป.ร. ให้ไว้ ณ วันที่ ๒๖ พฤศจิกายน พ.ศ. ๒๕๒๘ เป็นปีที่ ๔๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยสถาบันเทคโนโลยีพระจอมเกล้า จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ. ๒๕๒๘"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิก (๑) พระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ (๒) ประกาศของคณะปฏิวัติ ฉบับที่ ๓๐๖ ลงวันที่ ๑๓ ธันวาคม พ.ศ. ๒๕๑๕ (๓) พระราชบัญญัติสถาบันเทคโนโลยีพระจอมเกล้า (ฉบับที่ ๒) พ.ศ. ๒๕๑๗ (๔) พระราชบัญญัติสถาบันเทคโนโลยีพระจอมเกล้า (ฉบับที่ ๓) พ.ศ. ๒๕๒๒ บรรดาบทกฎหมาย กฎมาตรา 3 และข้อบังคับอื่นในส่วนที่บัญญัติไว้แล้วในพระราชบัญญัตินี้ หรือซึ่งขัดหรือแย้งกับบทแห่งพระราชบัญญัตินี้ ให้ใช้พระราชบัญญัตินี้แทนมาตรา 4 มาตรา ๔ ให้วิทยาเขตเจ้าคุณทหารลาดกระบัง วิทยาเขตธนบุรี และวิทยาเขตพระนครเหนือ ในสถาบันเทคโนโลยีพระจอมเกล้า ซึ่งจัดตั้งขึ้นโดยพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ เป็นสถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือมาตรา 4 ตามพระราชบัญญัตินี้ตามลำดับมาตรา 5 มาตรา ๕ ในพระราชบัญญัตินี้ "สถาบัน" หมายความว่า สถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี หรือสถาบันเทคโนโลยีพระจอมเกล้าพระนครเหนือ แล้วแต่กรณี "สภาสถาบัน" หมายความว่า สภาสถาบันเทคโนโลยีพระจอมเกล้าเจ้าคุณทหารลาดกระบัง สภาสถาบันเทคโนโลยีพระจอมเกล้าธนบุรีมาตรา 5 หรือสภาสถาบันเทคโนโลยีพระจอมเกล้าพระนครเหนือ แล้วแต่กรณีมาตรา 6 มาตรา ๖ ให้รัฐมนตรีว่าการทบวงมหาวิทยาลัยรักษาการตามพระราชบัญญัตินี้ และให้มีอำนาจออกประกาศทบวงมหาวิทยาลัย เพื่อปฏิบัติการตามพระราชบัญญัตินี้ ประกาศทบวงมหาวิทยาลัยนั้น เมื่อได้ประกาศในราชกิจจานุเบกษาแล้วให้ใช้บังคับได้มาตรา 1 หมวด ๑ สถาบันมาตรา 1 ส่วนที่ ๑ บททั่วไปมาตรา 7 มาตรา ๗ ให้สถาบันเป็นสถานศึกษาและวิจัย มีวัตถุประสงค์ให้การศึกษา วิจัย ส่งเสริม และให้บริการ ทางเทคโนโลยี วิทยาศาสตร์ และครุศาสตร์อุตสาหกรรม รวมทั้งทะนุบำรุงศิลปะและวัฒนธรรมของชาติ ให้สถาบันเป็นนิติบุคคล มีฐานะเป็นกรมในทบวงมหาวิทยาลัยมาตรา 8 มาตรา ๘ สถาบันอาจแบ่งส่วนราชการดังนี้ (๑) สำนักงานอธิการบดี (๒) คณะ (๓) บัณฑิตวิทยาลัย (๔) วิทยาลัย (๕) สำนัก สถาบันอาจให้มีส่วนราชการที่เรียกชื่ออย่างอื่นที่มีฐานะเทียบเท่าคณะเพื่อดำเนินการตามวัตถุประสงค์ในมาตรา ๗ เป็นส่วนราชการในสถาบันอีกได้มาตรา 9 มาตรา ๙ สำนักงานอธิการบดีอาจแบ่งส่วนราชการเป็นกอง หรือส่วนราชการที่เรียกชื่ออย่างอื่นที่มีฐานะเทียบเท่ากอง คณะอาจแบ่งส่วนราชการเป็นสำนักงานคณบดี ภาควิชา ศูนย์ กอง หรือส่วนราชการที่เรียกชื่ออย่างอื่นที่มีฐานะเทียบเท่าภาควิชา ศูนย์ หรือกอง บัณฑิตวิทยาลัยอาจแบ่งส่วนราชการเป็นสำนักงานคณบดี กองมาตรา 9 หรือส่วนราชการที่เรียกชื่ออย่างอื่นที่มีฐานะเทียบเท่ากอง วิทยาลัยอาจแบ่งส่วนราชการเป็นสำนักงานผู้อำนวยการ ภาควิชา ศูนย์ กอง หรือส่วนราชการที่เรียกชื่ออย่างอื่นที่มีฐานะเทียบเท่าภาควิชา ศูนย์ หรือกอง สำนักมาตรา 9 และส่วนราชการที่เรียกชื่ออย่างอื่นที่มีฐานะเทียบเท่าคณะอาจแบ่งส่วนราชการเป็นสำนักงานผู้อำนวยการ กอง หรือส่วนราชการที่เรียกชื่ออย่างอื่นที่มีฐานะเทียบเท่ากอง สำนักงานคณบดี สำนักงานผู้อำนวยการ ภาควิชา ศูนย์ กอง และส่วนราชการที่เรียกชื่ออย่างอื่นที่มีฐานะเทียบเท่าภาควิชา ศูนย์ หรือกองมาตรา 9 อาจแบ่งส่วนราชการเป็นแผนก หรือส่วนราชการที่เรียกชื่ออย่างอื่นที่มีฐานะเทียบเท่าแผนกมาตรา 10 มาตรา ๑๐ การจัดตั้ง การรวม และการยุบคณะ บัณฑิตวิทยาลัย วิทยาลัย สำนัก และส่วนราชการที่เรียกชื่ออย่างอื่นที่มีฐานะเทียบเท่าคณะ ให้ตราเป็นพระราชกฤษฎีกา การแบ่งส่วนราชการตามมาตรา ๙ ให้ทำเป็นประกาศทบวงมหาวิทยาลัยมาตรา 11 มาตรา ๑๑ ภายใต้วัตถุประสงค์ตามมาตรา ๗ สถาบันอาจรับสถาบันการศึกษาหรือสถาบันวิชาการชั้นสูงอื่นเข้าสมทบในสถาบันได้ และมีอำนาจให้ปริญญา ประกาศนียบัตรบัณฑิต อนุปริญญา หรือประกาศนียบัตร แก่ผู้สำเร็จการศึกษาจากสถาบันการศึกษาหรือสถาบันวิชาการชั้นสูงที่เข้าสมทบได้มาตรา 11 การรับเข้าสมทบหรือการยกเลิกการสมทบซึ่งสถาบันการศึกษาหรือสถาบันวิชาการชั้นสูง ให้ตราเป็นพระราชกฤษฎีกา การควบคุมสถาบันการศึกษาหรือสถาบันวิชาการชั้นสูงที่รับเข้าสมทบในสถาบัน ให้เป็นไปตามข้อบังคับของสถาบันมาตรา 12 มาตรา ๑๒ นอกจากเงินที่กำหนดไว้ในงบประมาณแผ่นดิน สถาบัน อาจมีรายได้ดังนี้ (๑) เงินผลประโยชน์และค่าธรรมเนียมต่างๆ ของสถาบัน (๒) ทรัพย์สินที่มีผู้ให้แก่สถาบัน รายได้ของสถาบันไม่เป็นรายได้ที่ต้องนำส่งกระทรวงการคลังตามกฎหมายว่าด้วยวิธีการงบประมาณมาตรา 13 มาตรา ๑๓ บรรดาทรัพย์สินของสถาบัน จะต้องจัดการเพื่อประโยชน์และตามวัตถุประสงค์ของสถาบัน ทรัพย์สินที่มีผู้ให้แก่สถาบัน จะต้องจัดการตามเงื่อนไขที่ผู้ให้กำหนดไว้และตามวัตถุประสงค์ของสถาบันมาตรา 2 ส่วนที่ ๒ สภาสถาบันและสภาคณาจารย์สถาบันมาตรา 14 มาตรา ๑๔ ให้มีสภาสถาบัน ประกอบด้วย (๑) นายกสภาสถาบัน (๒) อุปนายกสภาสถาบันหนึ่งคน (๓) กรรมการสภาสถาบันโดยตำแหน่ง ได้แก่ อธิการบดี และประธานสภาคณาจารย์สถาบัน (๔) กรรมการสภาสถาบันโดยการเลือกจากผู้ดำรงตำแหน่งรองอธิการบดี คณบดี ผู้อำนวยการ หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะมาตรา 14 มีจำนวนไม่น้อยกว่าสองคน แต่ไม่เกินสี่คน (๕) กรรมการสภาสถาบันโดยการเลือกจากคณาจารย์ประจำและนักศึกษาเก่าของสถาบันมีจำนวนประเภทละอย่างน้อยหนึ่งคน แต่รวมกันไม่เกินสี่คน (๖) กรรมการสภาสถาบันผู้ทรงคุณวุฒิ มีจำนวนไม่น้อยกว่าสามคน แต่ไม่เกินห้าคนมาตรา 15 มาตรา ๑๕ สภาสถาบันมีอำนาจและหน้าที่ควบคุมดูแลกิจการทั่วไปของสถาบันและโดยเฉพาะมีอำนาจและหน้าที่ดังนี้ (๑) วางข้อบังคับว่าด้วยการประชุมของสภาสถาบัน สภาคณาจารย์สถาบัน คณะกรรมการประจำคณะ คณะกรรมการประจำบัณฑิตวิทยาลัย คณะกรรมการประจำวิทยาลัย คณะกรรมการประจำสำนักมาตรา 15 และคณะกรรมการประจำส่วนราชการที่เรียกชื่ออย่างอื่นที่มีฐานะเทียบเท่าคณะ (๒) วางนโยบายของสถาบันเกี่ยวกับการให้การศึกษา วิจัย ส่งเสริม และให้บริการ ทางเทคโนโลยี วิทยาศาสตร์ และครุศาสตร์อุตสาหกรรม รวมทั้งการทะนุบำรุงศิลปะและวัฒนธรรมของชาติ (๓) วางระเบียบ และข้อบังคับของสถาบัน (๔) พิจารณาเสนอการจัดตั้งมาตรา 15 การรวม และการยุบคณะ บัณฑิตวิทยาลัย วิทยาลัย สำนักและส่วนราชการที่เรียกชื่ออย่างอื่นที่มีฐานะเทียบเท่าคณะ รวมทั้งการแบ่งส่วนราชการตามมาตรา ๙ ต่อทบวงมหาวิทยาลัย (๕) อนุมัติการรับเข้าสมทบหรือการยกเลิกการสมทบซึ่งสถาบันการศึกษา และสถาบันวิชาการชั้นสูง (๖)มาตรา 15 พิจารณาเสนอหลักสูตรการศึกษาของสถาบันต่อทบวงมหาวิทยาลัย (๗) อนุมัติให้ปริญญา ประกาศนียบัตรบัณฑิต อนุปริญญา และประกาศนียบัตร (๘) พิจารณาดำเนินการเพื่อทรงพระกรุณาโปรดเกล้าฯ แต่งตั้ง และพิจารณาถอดถอนอธิการบดี (๙) แต่งตั้งและถอดถอนรองอธิการบดี คณบดี รองคณบดี ผู้อำนวยการ รองผู้อำนวยการมาตรา 15 หัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ รองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ หัวหน้าภาควิชา และหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา (๑๐) พิจารณาดำเนินการเพื่อทรงพระกรุณาโปรดเกล้าฯ แต่งตั้ง และพิจารณาถอดถอนศาสตราจารย์มาตรา 15 และศาสตราจารย์พิเศษ (๑๑) แต่งตั้งและถอดถอนศาสตราจารย์เกียรติคุณ (๑๒) วางระเบียบ และข้อบังคับเกี่ยวกับการเงินและทรัพย์สินของสถาบัน (๑๓) อนุมัติงบประมาณรายจ่ายประจำปีจากเงินรายได้ของสถาบัน (๑๔) แต่งตั้งผู้ซึ่งมีคุณสมบัติตามมาตรา ๓๘ ให้รักษาราชการแทนอธิการบดีในกรณีที่ตำแหน่งอธิการบดีว่างลงตามมาตรา ๒๑มาตรา 15 (๑๕) พิจารณาและให้ความเห็นในเรื่องที่เกี่ยวกับกิจการของสถาบันตามที่อธิการบดีเสนอ (๑๖) แต่งตั้งคณะกรรมการหรือบุคคลหนึ่งบุคคลใดเพื่อพิจารณาและเสนอความเห็นในเรื่องหนึ่งเรื่องใดหรือเพื่อปฏิบัติการอย่างหนึ่งอย่างใด อันอยู่ในอำนาจและหน้าที่ของสภาสถาบัน (๑๗)มาตรา 15 ปฏิบัติการอื่นใดตามที่กฎหมายกำหนดให้เป็นหน้าที่ของสภาสถาบันมาตรา 16 มาตรา ๑๖ ให้มีสภาคณาจารย์สถาบันประกอบด้วยสมาชิกจำนวนหนึ่งซึ่งคณาจารย์ประจำของสถาบันเลือกตั้งขึ้นจากคณาจารย์ประจำของสถาบัน และให้สมาชิกเลือกประธาน รองประธาน เลขาธิการ และตำแหน่งอื่นจากสมาชิกตามแต่จะเห็นสมควร จำนวน คุณสมบัติ หลักเกณฑ์ วิธีการเลือกตั้ง และวาระของสมาชิก ตลอดจนวาระการดำรงตำแหน่งมาตรา 16 การพ้นจากตำแหน่ง และการดำเนินงานของสภาคณาจารย์สถาบัน ให้เป็นไปตามข้อบังคับของสถาบันมาตรา 17 มาตรา ๑๗ สภาคณาจารย์สถาบันมีหน้าที่ให้คำปรึกษาและข้อเสนอแนะต่ออธิการบดี และหน้าที่อื่นตามที่สภาสถาบันหรืออธิการบดีมอบหมายมาตรา 3 ส่วนที่ ๓ อธิการบดีมาตรา 18 มาตรา ๑๘ ให้มีอธิการบดีคนหนึ่งเป็นผู้บังคับบัญชาและรับผิดชอบการบริหารงานของสถาบัน และอาจมีรองอธิการบดีคนหนึ่งหรือหลายคนเพื่อปฏิบัติราชการแทนอธิการบดีตามที่อธิการบดีมอบหมายมาตรา 19 มาตรา ๑๙ อธิการบดีมีอำนาจและหน้าที่ดังนี้ (๑) บริหารกิจการของสถาบันให้เป็นไปตามกฎหมาย วัตถุประสงค์ นโยบาย ระเบียบ และข้อบังคับของสถาบัน (๒) รับปรึกษาและให้ความเห็นแก่รองอธิการบดี คณบดี ผู้อำนวยการ หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ และผู้อำนวยการมาตรา 19 หรือหัวหน้าผู้รับผิดชอบในสถาบันการศึกษาหรือสถาบันวิชาการชั้นสูงที่เข้าสมทบ (๓) ควบคุมบุคลากร การเงิน การพัสดุ สถานที่ และทรัพย์สินอื่นของสถาบัน ให้เป็นไปตามกฎหมาย วัตถุประสงค์ ระเบียบ และข้อบังคับของสถาบัน (๔) รักษาระเบียบวินัยและส่งเสริมกิจการนักศึกษา (๕) เป็นผู้แทนของสถาบัน (๖)มาตรา 19 จัดทำและเสนอรายงานประจำปีเกี่ยวกับกิจการด้านต่างๆ ของสถาบันต่อสภาสถาบัน (๗) ปฏิบัติหน้าที่อื่นตามที่สภาสถาบันมอบหมายมาตรา 20 มาตรา ๒๐ เพื่อประโยชน์ในการบังคับบัญชา ให้ถือว่าอธิการบดีเป็นอธิบดีและรองอธิการบดีเป็นรองอธิบดี ทั้งนี้ ตามกฎหมายว่าด้วยระเบียบบริหารราชการแผ่นดินและกฎหมายอื่นมาตรา 21 มาตรา ๒๑ ในกรณีที่ไม่มีผู้ดำรงตำแหน่งอธิการบดีหรือมีแต่ไม่อาจปฏิบัติราชการได้ ให้รองอธิการบดีเป็นผู้รักษาราชการแทน ถ้ามีรองอธิการบดีหลายคน ให้รองอธิการบดีซึ่งได้รับมอบหมายเป็นหนังสือจากอธิการบดีไว้ล่วงหน้าเป็นผู้รักษาราชการแทน ถ้าอธิการบดีมิได้มอบหมายมาตรา 21 ให้สภาสถาบันแต่งตั้งรองอธิการบดีคนหนึ่งเป็นผู้รักษาราชการแทนในกรณีที่ไม่มีผู้ดำรงตำแหน่งรองอธิการบดีหรือมีแต่ไม่อาจปฏิบัติราชการได้ ให้สภาสถาบันแต่งตั้งผู้ซึ่งมีคุณสมบัติตามมาตรา ๓๘ คนหนึ่งเป็นผู้รักษาราชการแทนมาตรา 4 ส่วนที่ ๔ คณะ บัณฑิตวิทยาลัย วิทยาลัย สำนัก และส่วนราชการที่เรียกชื่ออย่างอื่นที่มีฐานะเทียบเท่าคณะมาตรา 22 มาตรา ๒๒ ในคณะ ให้มีคณบดีคนหนึ่งเป็นผู้บังคับบัญชาและรับผิดชอบการบริหารงานของคณะ และอาจมีรองคณบดีคนหนึ่งหรือหลายคนเพื่อปฏิบัติราชการแทนคณบดีตามที่คณบดีมอบหมายมาตรา 23 มาตรา ๒๓ ในกรณีที่ไม่มีผู้ดำรงตำแหน่งคณบดีหรือมีแต่ไม่อาจปฏิบัติราชการได้ ให้รองคณบดีเป็นผู้รักษาราชการแทน ถ้ามีรองคณบดีหลายคน ให้รองคณบดีซึ่งได้รับมอบหมายเป็นหนังสือจากคณบดีไว้ล่วงหน้าเป็นผู้รักษาราชการแทน ถ้าคณบดีมิได้มอบหมาย ให้อธิการบดีแต่งตั้งรองคณบดีคนหนึ่งเป็นผู้รักษาราชการแทนมาตรา 23 ในกรณีที่ไม่มีผู้ดำรงตำแหน่งรองคณบดีหรือมีแต่ไม่อาจปฏิบัติราชการได้ ให้อธิการบดีแต่งตั้งผู้ซึ่งมีคุณสมบัติตามมาตรา ๔๐ คนหนึ่ง เป็นผู้รักษาราชการแทนมาตรา 24 มาตรา ๒๔ ในคณะหนึ่ง ให้มีคณะกรรมการประจำคณะ ประกอบด้วย (๑) คณบดี เป็นประธานกรรมการ (๒) รองคณบดี หัวหน้าภาควิชา หัวหน้าศูนย์ และหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชาหรือศูนย์ถ้ามี เป็นกรรมการโดยตำแหน่ง (๓) ในกรณีที่มีการแบ่งภาควิชาตั้งแต่สี่ภาควิชาขึ้นไปมาตรา 24 ให้มีกรรมการซึ่งเลือกจากคณาจารย์ประจำในคณะนั้น มีจำนวนกึ่งหนึ่งของจำนวนกรรมการตาม (๒) หากจำนวนที่คำนวณได้มีเศษให้ปัดเศษทิ้ง ในกรณีที่ไม่มีการแบ่งภาควิชาหรือมีแต่ไม่ถึงสี่ภาควิชาตาม (๓) ให้มีกรรมการซึ่งเลือกจากคณาจารย์ประจำในคณะนั้น มีจำนวนตามที่กำหนดไว้ในข้อบังคับของสถาบัน กรรมการตาม (๓)มาตรา 24 จะมาจากคณาจารย์ประจำในภาควิชาเดียวกันเกินหนึ่งคนไม่ได้ ให้คณะกรรมการประจำคณะแต่งตั้งหรือถอดถอนเลขานุการคณะกรรมการประจำคณะมาตรา 25 มาตรา ๒๕ คณะกรรมการประจำคณะมีอำนาจและหน้าที่ดังนี้ (๑) วางนโยบายและแผนงานของคณะให้สอดคล้องกับนโยบายของสถาบัน (๒) วางระเบียบ และข้อบังคับของคณะ (๓) พิจารณาเสนอหลักสูตรการศึกษาของคณะต่อสภาสถาบัน (๔) จัดการและควบคุมการวัดผลและประเมินผลการศึกษาของคณะ (๕) ให้คำปรึกษาและคำแนะนำแก่คณบดี (๖)มาตรา 25 ปฏิบัติหน้าที่อื่นตามที่คณบดีมอบหมายมาตรา 26 มาตรา ๒๖ ในบัณฑิตวิทยาลัย ให้มีคณบดีคนหนึ่งเป็นผู้บังคับบัญชาและรับผิดชอบการบริหารงานของบัณฑิตวิทยาลัย และอาจมีรองคณบดีคนหนึ่งหรือหลายคนเพื่อปฏิบัติราชการแทนคณบดีตามที่คณบดีมอบหมาย และให้นำมาตรา ๒๓ มาใช้บังคับโดยอนุโลมมาตรา 27 มาตรา ๒๗ ในบัณฑิตวิทยาลัย ให้มีคณะกรรมการประจำบัณฑิตวิทยาลัยประกอบด้วย (๑) อธิการบดี เป็นประธานกรรมการ (๒) คณบดีบัณฑิตวิทยาลัย เป็นรองประธานกรรมการ (๓) คณบดี ผู้อำนวยการ และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ เป็นกรรมการ ผู้ซึ่งจะเป็นกรรมการตาม (๓)มาตรา 27 ได้นั้นต้องเป็นหัวหน้าของส่วนราชการที่ดำเนินการบัณฑิตศึกษา ให้คณะกรรมการประจำบัณฑิตวิทยาลัยแต่งตั้งรองคณบดีบัณฑิตวิทยาลัยคนหนึ่งเป็นเลขานุการ หรือในกรณีที่ไม่มีผู้ดำรงตำแหน่งรองคณบดี ให้คณะกรรมการประจำบัณฑิตวิทยาลัยแต่งตั้งผู้ซึ่งมีคุณสมบัติตามมาตรา ๔๐ คนหนึ่งเป็นเลขานุการมาตรา 28 มาตรา ๒๘ คณะกรรมการประจำบัณฑิตวิทยาลัยมีอำนาจและหน้าที่ ดังนี้ (๑) วางนโยบายและแผนงานของบัณฑิตวิทยาลัยให้สอดคล้องกับนโยบายของสถาบัน (๒) วางระเบียบ และข้อบังคับของบัณฑิตวิทยาลัย (๓) ประสานงานกับส่วนราชการของสถาบันที่ดำเนินการบัณฑิตศึกษา (๔) พิจารณาเสนอหลักสูตรการศึกษาของบัณฑิตวิทยาลัยต่อสภาสถาบันมาตรา 28 (๕) ให้คำปรึกษาและคำแนะนำแก่คณบดีบัณฑิตวิทยาลัย (๖) ปฏิบัติหน้าที่อื่นตามที่ประธานกรรมการมอบหมาย การดำเนินงานของคณะกรรมการประจำบัณฑิตวิทยาลัย ให้กำหนดเป็นข้อบังคับของสถาบันมาตรา 29 มาตรา ๒๙ ในวิทยาลัย สำนัก หรือส่วนราชการที่เรียกชื่ออย่างอื่นที่มีฐานะเทียบเท่าคณะ ให้มีผู้อำนวยการหรือหัวหน้าส่วนราชการคนหนึ่ง เป็นผู้บังคับบัญชาและรับผิดชอบการบริหารงานของวิทยาลัย สำนัก หรือส่วนราชการที่เรียกชื่ออย่างอื่นที่มีฐานะเทียบเท่าคณะมาตรา 29 และอาจมีรองผู้อำนวยการหรือรองหัวหน้าส่วนราชการคนหนึ่งหรือหลายคนเพื่อปฏิบัติราชการแทนผู้อำนวยการหรือหัวหน้าส่วนราชการตามที่ผู้อำนวยการหรือหัวหน้าส่วนราชการมอบหมาย และให้นำมาตรา ๒๓ มาใช้บังคับโดยอนุโลมมาตรา 30 มาตรา ๓๐ การจัดให้มีคณะกรรมการประจำวิทยาลัย คณะกรรมการประจำสำนัก หรือคณะกรรมการประจำส่วนราชการที่เรียกชื่ออย่างอื่นที่มีฐานะเทียบเท่าคณะ และการกำหนดอำนาจหน้าที่ ตลอดจนการดำเนินงานของคณะกรรมการดังกล่าวให้เป็นไปตามข้อบังคับของสถาบันมาตรา 31 มาตรา ๓๑ ในภาควิชา ศูนย์ กอง หรือส่วนราชการที่เรียกชื่ออย่างอื่นที่มีฐานะเทียบเท่าภาควิชา ศูนย์ หรือกอง ให้มีหัวหน้าภาควิชา หัวหน้าศูนย์ หัวหน้ากอง หรือหัวหน้าส่วนราชการคนหนึ่ง เป็นผู้บังคับบัญชาและรับผิดชอบการบริหารงานของภาควิชา ศูนย์ กอง หรือส่วนราชการนั้นมาตรา 2 หมวด ๒ ตำแหน่งกรรมการและตำแหน่งบริหารมาตรา 32 มาตรา ๓๒ คุณสมบัติและวิธีสรรหาบุคคลเพื่อแต่งตั้งเป็นนายกสภาสถาบันและกรรมการสภาสถาบันผู้ทรงคุณวุฒิ ให้เป็นไปตามข้อบังคับของสถาบันมาตรา 33 มาตรา ๓๓ นายกสภาสถาบันและกรรมการสภาสถาบันผู้ทรงคุณวุฒินั้นจะได้ทรงพระกรุณาโปรดเกล้าฯ แต่งตั้ง มีวาระการดำรงตำแหน่งสองปี และจะได้ทรงพระกรุณาโปรดเกล้าฯ แต่งตั้งใหม่อีกก็ได้ นายกสภาสถาบันและกรรมการสภาสถาบันผู้ทรงคุณวุฒิพ้นจากตำแหน่งก่อนวาระ เมื่อตาย ลาออกมาตรา 33 หรือขาดคุณสมบัติตามที่กำหนดไว้ในข้อบังคับของสถาบันตามมาตรา ๓๒มาตรา 34 มาตรา ๓๔ ให้สภาสถาบันแต่งตั้งกรรมการสภาสถาบันผู้ทรงคุณวุฒิคนหนึ่งเป็นอุปนายกสภาสถาบันมาตรา 35 มาตรา ๓๕ วิธีเลือกกรรมการสภาสถาบันตามมาตรา ๑๔ (๔) และ (๕) ให้เป็นไปตามข้อบังคับของสถาบันมาตรา 36 มาตรา ๓๖ กรรมการสภาสถาบันตามมาตรา ๑๔ (๔) และ (๕) มีวาระการดำรงตำแหน่งสองปี และอาจได้รับเลือกใหม่อีกได้ กรรมการสภาสถาบันตามวรรคหนึ่งพ้นจากตำแหน่งก่อนวาระ เมื่อตาย ลาออก หรือขาดคุณสมบัติตามที่กำหนดไว้สำหรับตำแหน่งนั้นมาตรา 37 มาตรา ๓๗ ให้สภาสถาบันแต่งตั้งรองอธิการบดีคนหนึ่งเป็นเลขานุการสภาสถาบันโดยคำแนะนำของอธิการบดี มีวาระการดำรงตำแหน่งสองปี และอาจได้รับแต่งตั้งใหม่อีกได้ แต่ไม่เกินสองวาระติดต่อกัน เลขานุการสภาสถาบันพ้นจากตำแหน่งก่อนวาระ เมื่อตาย ลาออก พ้นจากตำแหน่งรองอธิการบดีมาตรา 37 เมื่อสภาสถาบันให้ออกตามคำแนะนำของอธิการบดีหรือเมื่ออธิการบดีพ้นจากตำแหน่งมาตรา 38 มาตรา ๓๘ อธิการบดีและรองอธิการบดีต้องมีคุณสมบัติอย่างหนึ่งอย่างใด ดังนี้ (๑) ได้ปริญญาเอกจากสถาบัน หรือได้ปริญญาเอกหรือเทียบเท่าจากสถาบันอุดมศึกษาอื่นซึ่งสภาสถาบันรับรอง และได้สอนมาแล้วไม่น้อยกว่าสามปีในสถาบันหรือสถาบันอุดมศึกษาอื่นซึ่งสภาสถาบันรับรองมาตรา 38 หรือเคยดำรงตำแหน่งกรรมการสภาสถาบันมาแล้วไม่น้อยกว่าสองปี (๒) ได้ปริญญาชั้นหนึ่งชั้นใดหรือเทียบเท่าจากสถาบัน หรือสถาบันอุดมศึกษาอื่นซึ่งสภาสถาบันรับรอง และได้สอนมาแล้วไม่น้อยกว่าหกปีในสถาบันหรือสถาบันอุดมศึกษาอื่นซึ่งสภาสถาบันรับรอง หรือเคยดำรงตำแหน่งกรรมการสภาสถาบันมาแล้วไม่น้อยกว่าสี่ปี (๓)มาตรา 38 ดำรงตำแหน่งหรือเคยดำรงตำแหน่งศาสตราจารย์ของสถาบัน รองอธิการบดีของสถาบันใดต้องมาจากคณาจารย์ประจำของสถาบันนั้นด้วย เพื่อประโยชน์แห่งมาตรานี้ สถาบันตามวรรคหนึ่ง หมายความว่า สถาบันหนึ่งสถาบันใดตามพระราชบัญญัตินี้ และให้หมายความรวมถึงสถาบันเทคโนโลยีพระจอมเกล้าตามพระราชบัญญัติสถาบันเทคโนโลยีพระจอมเกล้ามาตรา 38 พ.ศ. ๒๕๑๔ ด้วยมาตรา 39 มาตรา ๓๙ อธิการบดีนั้นจะได้ทรงพระกรุณาโปรดเกล้าฯ แต่งตั้งโดยคำแนะนำของสภาสถาบัน มีวาระการดำรงตำแหน่งสามปี และจะได้ทรงพระกรุณาโปรดเกล้าฯ แต่งตั้งใหม่อีกก็ได้ แต่ไม่เกินสองวาระติดต่อกัน อธิการบดีพ้นจากตำแหน่งก่อนวาระ เมื่อตาย ลาออก ขาดคุณสมบัติตามมาตรา ๓๘ หรือเมื่อสภาสถาบันถอดถอนมาตรา 40 มาตรา ๔๐ คณบดี รองคณบดี ผู้อำนวยการ รองผู้อำนวยการ หัวหน้าส่วนราชการ และรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ หัวหน้าภาควิชา และหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชาของสถาบันใดต้องมาจากคณาจารย์ประจำของสถาบันนั้น และต้องมีคุณสมบัติดังนี้ด้วย (๑)มาตรา 40 ได้ปริญญาชั้นหนึ่งชั้นใดหรือเทียบเท่าจากสถาบันหรือสถาบันอุดมศึกษาอื่นซึ่งสภาสถาบันรับรอง และ (๒) เป็นผู้ซึ่งมาจากคณาจารย์ประจำของสถาบันที่สภาสถาบันของสถาบันนั้นเห็นว่ามีอาวุโสทางวิชาการ หรือเป็นผู้ซึ่งเคยดำรงตำแหน่งกรรมการสภาสถาบันมาแล้ว ทั้งนี้ ให้นำมาตรา ๓๘ วรรคสามมาตรา 40 มาใช้บังคับแก่ผู้ซึ่งมีคุณสมบัติตาม (๑) และ (๒) โดยอนุโลมมาตรา 41 มาตรา ๔๑ ให้สภาสถาบันแต่งตั้ง (๑) รองอธิการบดีโดยคำแนะนำของอธิการบดี (๒) คณบดี ผู้อำนวยการ และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ (๓) รองคณบดี รองผู้อำนวยการ และรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ โดยคำแนะนำของคณบดี ผู้อำนวยการมาตรา 41 หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ แล้วแต่กรณี (๔) หัวหน้าภาควิชา และหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา การได้มาซึ่งผู้ดำรงตำแหน่งตาม (๒) และ (๔) ให้เป็นไปตามข้อบังคับของสถาบัน ให้ผู้ได้รับการแต่งตั้งตาม (๒) และ (๔) มีวาระการดำรงตำแหน่งสี่ปีมาตรา 41 และอาจได้รับแต่งตั้งใหม่อีกได้ แต่ไม่เกินสองวาระติดต่อกันมาตรา 42 มาตรา ๔๒ คณบดี ผู้อำนวยการ หัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ หัวหน้าภาควิชา และหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา พ้นจากตำแหน่งก่อนวาระเมื่อตาย ลาออก ขาดคุณสมบัติตามมาตรา ๔๐ หรือเมื่อสภาสถาบันถอดถอนมาตรา 43 มาตรา ๔๓ รองอธิการบดี รองคณบดี รองผู้อำนวยการ และรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ พ้นจากตำแหน่ง เมื่อ (๑) ตาย (๒) ลาออก (๓) ขาดคุณสมบัติตามมาตรา ๓๘ หรือมาตรา ๔๐ แล้วแต่กรณี (๔) เมื่อสภาสถาบันถอดถอนโดยคำแนะนำของอธิการบดี คณบดี ผู้อำนวยการมาตรา 43 หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ แล้วแต่กรณี (๕) เมื่ออธิการบดี คณบดี ผู้อำนวยการ หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ แล้วแต่กรณี พ้นจากตำแหน่งมาตรา 44 มาตรา ๔๔ วิธีเลือกกรรมการประจำคณะตามมาตรา ๒๔ (๓) ให้เป็นไปตามข้อบังคับของสถาบันมาตรา 45 มาตรา ๔๕ กรรมการประจำคณะตามมาตรา ๒๔ (๓) มีวาระการดำรงตำแหน่งสองปี และอาจได้รับเลือกใหม่อีกได้มาตรา 46 มาตรา ๔๖ กรรมการประจำคณะ กรรมการประจำบัณฑิตวิทยาลัย กรรมการประจำวิทยาลัย กรรมการประจำสำนัก หรือกรรมการประจำส่วนราชการที่เรียกชื่ออย่างอื่นที่มีฐานะเทียบเท่าคณะ ตลอดจนเลขานุการของคณะกรรมการดังกล่าว พ้นจากตำแหน่ง เมื่อตาย ลาออก หรือขาดคุณสมบัติตามที่กำหนดไว้สำหรับตำแหน่งนั้นมาตรา 47 มาตรา ๔๗ ในกรณีที่ผู้ดำรงตำแหน่งดังต่อไปนี้ พ้นจากตำแหน่งก่อนวาระ ให้ดำเนินการเลือกหรือแต่งตั้งผู้ดำรงตำแหน่งแทนโดยไม่ชักช้า เว้นแต่วาระที่เหลืออยู่น้อยกว่าสามเดือน จะไม่ดำเนินการเลือกหรือแต่งตั้งก็ได้ (๑) นายกสภาสถาบัน อุปนายกสภาสถาบัน กรรมการสภาสถาบันตามมาตรา ๑๔ (๔) (๕) และ (๖)มาตรา 47 และเลขานุการสภาสถาบัน (๒) กรรมการประจำคณะตามมาตรา ๒๔ (๓) ให้ผู้ซึ่งได้รับเลือกหรือได้รับแต่งตั้งดังกล่าวอยู่ในตำแหน่งเท่ากับวาระที่ยังเหลืออยู่ของผู้ซึ่งตนแทน ในกรณีที่ผู้ดำรงตำแหน่งตามวรรคหนึ่ง พ้นจากตำแหน่งเมื่อครบวาระมาตรา 47 ให้คงปฏิบัติหน้าที่ต่อไปจนกว่าจะมีการเลือกหรือแต่งตั้งผู้ดำรงตำแหน่งดังกล่าวขึ้นใหม่มาตรา 48 มาตรา ๔๘ ผู้ดำรงตำแหน่งอธิการบดี รองอธิการบดี คณบดี รองคณบดี ผู้อำนวยการ รองผู้อำนวยการ หัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ หัวหน้าภาควิชา และหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา จะดำรงตำแหน่งดังกล่าวมากกว่าหนึ่งตำแหน่งในขณะเดียวกันมิได้มาตรา 48 ในกรณีรักษาราชการแทนหรือรักษาการในตำแหน่ง ผู้ที่ดำรงตำแหน่งดังกล่าวอยู่หนึ่งตำแหน่งแล้ว จะรักษาราชการแทนหรือรักษาการในตำแหน่งดังกล่าวอีกตำแหน่งหนึ่งก็ได้ แต่ต้องไม่เกินหกเดือนมาตรา 49 มาตรา ๔๙ เพื่อประโยชน์ในการบริหารราชการในคณะ บัณฑิตวิทยาลัย วิทยาลัย สำนัก ส่วนราชการที่เรียกชื่ออย่างอื่นที่มีฐานะเทียบเท่าคณะ ภาควิชา ศูนย์ กอง หรือส่วนราชการที่เรียกชื่ออย่างอื่นที่มีฐานะเทียบเท่าภาควิชา ศูนย์ หรือกอง อำนาจในการสั่ง การอนุญาต การอนุมัติมาตรา 49 หรือการปฏิบัติราชการที่อธิการบดีจะพึงปฏิบัติหรือดำเนินการตามกฎหมาย ระเบียบ ข้อบังคับ คำสั่ง หรือมติของคณะรัฐมนตรีในเรื่องใด ถ้ากฎหมาย ระเบียบ ข้อบังคับ คำสั่ง หรือมติของคณะรัฐมนตรีในเรื่องนั้น มิได้กำหนดเรื่องการมอบอำนาจไว้เป็นอย่างอื่น อธิการบดีจะมอบอำนาจโดยทำเป็นหนังสือให้ผู้ดำรงตำแหน่งคณบดีมาตรา 49 ผู้อำนวยการ หัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ หัวหน้าภาควิชา หัวหน้าศูนย์ หัวหน้ากอง หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าภาควิชา ศูนย์ หรือกอง ปฏิบัติราชการแทนอธิการบดีเฉพาะในราชการของส่วนราชการนั้น ๆ ก็ได้มาตรา 49 ให้ผู้ปฏิบัติราชการแทนตามวรรคหนึ่งมีอำนาจและหน้าที่ตามที่อธิการบดีกำหนดมาตรา 50 มาตรา ๕๐ ให้ผู้รักษาราชการแทนหรือผู้ปฏิบัติราชการแทนตามมาตรา ๑๘ มาตรา ๒๑ มาตรา ๒๒ มาตรา ๒๓ มาตรา ๒๖ มาตรา ๒๙ และมาตรา ๔๘ มีอำนาจและหน้าที่เช่นเดียวกับผู้ซึ่งตนแทนหรือผู้ซึ่งมอบหมายหรือมอบอำนาจ ในกรณีที่มีกฎหมาย ระเบียบ ข้อบังคับ คำสั่ง หรือมติของคณะรัฐมนตรี แต่งตั้งให้ผู้ดำรงตำแหน่งใดเป็นกรรมการมาตรา 50 หรือให้มีอำนาจและหน้าที่อย่างใด ให้ผู้รักษาราชการแทนหรือผู้ปฏิบัติราชการแทนทำหน้าที่กรรมการหรือมีอำนาจและหน้าที่เช่นเดียวกับผู้ดำรงตำแหน่งนั้นในระหว่างที่รักษาราชการแทนหรือปฏิบัติราชการแทนด้วย แล้วแต่กรณีมาตรา 3 หมวด ๓ ตำแหน่งทางวิชาการมาตรา 51 มาตรา ๕๑ คณาจารย์ประจำของสถาบันมีตำแหน่งทางวิชาการ ดังนี้ (๑) ศาสตราจารย์ (๒) รองศาสตราจารย์ (๓) ผู้ช่วยศาสตราจารย์ (๔) อาจารย์ คุณสมบัติ หลักเกณฑ์ และวิธีการแต่งตั้ง การเข้าดำรงตำแหน่ง และการพ้นจากตำแหน่งของคณาจารย์ประจำของสถาบันตามวรรคหนึ่งมาตรา 51 ให้เป็นไปตามกฎหมายว่าด้วยระเบียบข้าราชการพลเรือนในมหาวิทยาลัย เว้นแต่คุณสมบัติของอาจารย์ให้เป็นไปตามมาตรา ๕๕ ศาสตราจารย์นั้นจะได้ทรงพระกรุณาโปรดเกล้าฯ แต่งตั้งโดยคำแนะนำของสภาสถาบันมาตรา 52 มาตรา ๕๒ ศาสตราจารย์ซึ่งมีความรู้ความสามารถและความชำนาญพิเศษ และพ้นจากตำแหน่งไปโดยไม่มีความผิด สภาสถาบันอาจแต่งตั้งให้เป็นศาสตราจารย์เกียรติคุณในวิชาที่ศาสตราจารย์นั้นมีความเชี่ยวชาญเพื่อเป็นเกียรติได้มาตรา 53 มาตรา ๕๓ ศาสตราจารย์พิเศษนั้นจะได้ทรงพระกรุณาโปรดเกล้าฯ แต่งตั้งจากผู้ซึ่งมิได้เป็นข้าราชการพลเรือนในมหาวิทยาลัยของสถาบันโดยคำแนะนำของสภาสถาบัน คุณสมบัติและหลักเกณฑ์ในการแต่งตั้งศาสตราจารย์พิเศษ ให้เป็นไปตามข้อบังคับของสถาบันมาตรา 54 มาตรา ๕๔ อธิการบดีอาจแต่งตั้งผู้ซึ่งมิได้มาจากคณาจารย์ประจำของสถาบัน เป็นรองศาสตราจารย์พิเศษ ผู้ช่วยศาสตราจารย์พิเศษ และอาจารย์พิเศษได้ตามคำแนะนำของคณบดี ผู้อำนวยการ หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ คุณสมบัติและหลักเกณฑ์ในการแต่งตั้งรองศาสตราจารย์พิเศษมาตรา 54 ผู้ช่วยศาสตราจารย์พิเศษ และอาจารย์พิเศษ ให้เป็นไปตามข้อบังคับของสถาบันมาตรา 55 มาตรา ๕๕ อาจารย์ต้องมีคุณสมบัติอย่างหนึ่งอย่างใดดังนี้ (๑) ได้ปริญญาชั้นหนึ่งชั้นใดหรือเทียบเท่าจากสถาบันหรือจากสถาบันอุดมศึกษาอื่นซึ่งสภาสถาบันรับรอง (๒) เป็นผู้ซึ่งสภาสถาบันเห็นว่า มีความรู้ความชำนาญในสาขาวิชาที่มีการสอนในสถาบันนั้น ทั้งนี้ ให้นำมาตรา ๓๘ วรรคสามมาตรา 55 มาใช้บังคับแก่ผู้ซึ่งมีคุณสมบัติตาม (๑) โดยอนุโลมมาตรา 4 หมวด ๔ ปริญญาและเครื่องหมายวิทยฐานะมาตรา 56 มาตรา ๕๖ ปริญญามีสามชั้น คือ เอกเรียกว่าดุษฎีบัณฑิตใช้อักษรย่อ ด. โทเรียกว่ามหาบัณฑิตใช้อักษรย่อ ม. ตรีเรียกว่าบัณฑิตใช้อักษรย่อ บ.มาตรา 57 มาตรา ๕๗ สถาบันมีอำนาจให้ปริญญาในสาขาวิชาที่มีการสอนในสถาบัน สาขาวิชาใดจะมีปริญญาชั้นใด และจะให้ใช้อักษรย่อสำหรับสาขาวิชานั้นอย่างไร ให้เป็นไปตามที่สภาสถาบันกำหนด และให้ตราเป็นพระราชกฤษฎีกามาตรา 58 มาตรา ๕๘ สภาสถาบันอาจออกข้อบังคับให้ผู้สำเร็จการศึกษาชั้นปริญญาตรี ได้รับปริญญาตรีเกียรตินิยมอันดับหนึ่งหรือปริญญาตรีเกียรตินิยมอันดับสองได้มาตรา 59 มาตรา ๕๙ สภาสถาบันอาจออกข้อบังคับกำหนดให้มีประกาศนียบัตรบัณฑิต อนุปริญญาและประกาศนียบัตรสำหรับสาขาวิชาใดได้ ดังนี้ (๑) ประกาศนียบัตรบัณฑิต ออกให้แก่ผู้สำเร็จการศึกษาในสาขาวิชาหนึ่งสาขาวิชาใด ภายหลังที่ได้รับปริญญาชั้นหนึ่งชั้นใดแล้ว (๒) อนุปริญญาหรือประกาศนียบัตรมาตรา 59 ออกให้แก่ผู้สำเร็จการศึกษาตามหลักสูตรในสาขาวิชาหนึ่งสาขาวิชาใดก่อนถึงขั้นได้รับปริญญาตรี (๓) ประกาศนียบัตร ออกให้แก่ผู้สำเร็จการศึกษาเฉพาะวิชามาตรา 60 มาตรา ๖๐ สถาบันมีอำนาจให้ปริญญากิตติมศักดิ์แก่บุคคลซึ่งสภาสถาบันเห็นว่าทรงคุณวุฒิสมควรแก่ปริญญานั้นๆ ชั้น สาขาของปริญญา และหลักเกณฑ์การให้ปริญญากิตติมศักดิ์ ให้เป็นไปตามข้อบังคับของสถาบันมาตรา 61 มาตรา ๖๑ สภาสถาบันอาจกำหนดให้มีครุยวิทยฐานะหรือเข็มวิทยฐานะเป็นเครื่องหมายแสดงวิทยฐานะของผู้ได้รับปริญญา ประกาศนียบัตรบัณฑิต อนุปริญญา และประกาศนียบัตร และอาจกำหนดให้มีครุยประจำตำแหน่งนายกสภาสถาบันและกรรมการสภาสถาบัน หรือครุยประจำตำแหน่งคณาจารย์ของสถาบันก็ได้ ลักษณะ ชนิด ประเภทมาตรา 61 และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้เป็นไปตามที่สภาสถาบันกำหนด และให้ตราเป็นพระราชกฤษฎีกา ครุยวิทยฐานะ เข็มวิทยฐานะ และครุยประจำตำแหน่ง จะใช้ในโอกาสใด โดยมีเงื่อนไขอย่างใด ให้เป็นไปตามข้อบังคับของสถาบันมาตรา 62 มาตรา ๖๒ สภาสถาบันอาจออกข้อบังคับกำหนดให้มีเครื่องแบบ เครื่องหมาย หรือเครื่องแต่งกายนักศึกษาได้ โดยประกาศในราชกิจจานุเบกษามาตรา 5 หมวด ๕ บทกำหนดโทษมาตรา 63 มาตรา ๖๓ ผู้ใดใช้ครุยวิทยฐานะ เข็มวิทยฐานะ ครุยประจำตำแหน่ง เครื่องแบบ เครื่องหมาย หรือเครื่องแต่งกายนักศึกษาของสถาบัน โดยไม่มีสิทธิที่จะใช้หรือแสดงด้วยประการใด ๆ ว่าตนมีปริญญา ประกาศนียบัตรบัณฑิต อนุปริญญา ประกาศนียบัตร หรือตำแหน่งในสภาสถาบัน โดยตนไม่มีสิทธิมาตรา 63 ถ้าได้กระทำเพื่อให้บุคคลอื่นเชื่อว่าตนมีสิทธิจะใช้หรือมีวิทยฐานะ หรือตำแหน่งเช่นนั้น ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับบทเฉพาะกาลมาตรา 64 มาตรา ๖๔ ให้โอนบรรดากิจการ ทรัพย์สิน หนี้สิน ข้าราชการ ลูกจ้าง และเงินงบประมาณของสถาบันเทคโนโลยีพระจอมเกล้าตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ เฉพาะที่เกี่ยวกับราชการของวิทยาเขตเจ้าคุณทหารลาดกระบัง วิทยาเขตธนบุรีและวิทยาเขตพระนครเหนือมาตรา 64 ไปเป็นของสถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ ตามพระราชบัญญัตินี้ตามลำดับมาตรา 65 มาตรา ๖๕ กิจการ ทรัพย์สิน หนี้สิน ข้าราชการ ลูกจ้าง และเงินงบประมาณของสถาบันเทคโนโลยีพระจอมเกล้า ตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ ที่เหลือจากการโอนไปตามมาตรา ๖๔ แล้ว ให้ทบวงมหาวิทยาลัยโอนไปเป็นของสถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรีมาตรา 65 สถาบันเทคโนโลยีพระจอมเกล้าพระนครเหนือ ตามพระราชบัญญัตินี้ หรือส่วนราชการอื่นในทบวงมหาวิทยาลัย ตามที่ทบวงมหาวิทยาลัยเห็นสมควรมาตรา 66 มาตรา ๖๖ ให้รองอธิการบดีซึ่งเป็นผู้บังคับบัญชารับผิดชอบการบริหารงานของวิทยาเขตเจ้าคุณทหารลาดกระบัง วิทยาเขตธนบุรี และวิทยาเขตพระนครเหนือ อยู่ในวันที่พระราชบัญญัตินี้ประกาศในราชกิจจานุเบกษา รักษาการในตำแหน่งอธิการบดีสถาบันเทคโนโลยีพระจอมเกล้าเจ้าคุณทหารลาดกระบังมาตรา 66 อธิการบดีสถาบันเทคโนโลยีพระจอมเกล้าธนบุรี และอธิการบดีสถาบันเทคโนโลยีพระจอมเกล้าพระนครเหนือตามพระราชบัญญัตินี้ แล้วแต่กรณี จนกว่าจะมีการแต่งตั้งผู้ดำรงตำแหน่งอธิการบดีขึ้นใหม่ตามมาตรา ๓๙ ซึ่งต้องไม่เกินหนึ่งปีนับแต่วันที่พระราชบัญญัตินี้ใช้บังคับมาตรา 67 มาตรา ๖๗ ในระยะเริ่มแรก ให้สภาสถาบันประกอบด้วย (๑) ผู้ซึ่งดำรงตำแหน่งนายกสภาสถาบันเทคโนโลยีพระจอมเกล้าตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ อยู่ในวันที่พระราชบัญญัตินี้ประกาศในราชกิจจานุเบกษา เป็นนายกสภาสถาบัน (๒)มาตรา 67 ผู้รักษาการในตำแหน่งอธิการบดีหรืออธิการบดีของสถาบันใดเป็นกรรมการสภาสถาบันของสถาบันนั้นโดยตำแหน่ง (๓) ผู้ซึ่งดำรงตำแหน่งกรรมการสภาสถาบันเทคโนโลยีพระจอมเกล้าผู้ทรงคุณวุฒิตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ อยู่ในวันที่พระราชบัญญัตินี้ประกาศในราชกิจจานุเบกษามาตรา 67 เป็นกรรมการสภาสถาบันผู้ทรงคุณวุฒิ ทั้งนี้ จนกว่าจะได้มีสภาสถาบันตามพระราชบัญญัตินี้ ซึ่งต้องไม่เกินหนึ่งปีนับแต่วันที่พระราชบัญญัตินี้ใช้บังคับมาตรา 68 มาตรา ๖๘ ภายในสามสิบวันนับแต่วันที่พระราชบัญญัตินี้ใช้บังคับ ให้สภาสถาบันตามมาตรา ๖๗ แต่งตั้งข้าราชการพลเรือนในมหาวิทยาลัยของสถาบันคนหนึ่ง เป็นเลขานุการสภาสถาบัน ทั้งนี้ จนกว่าจะได้มีการแต่งตั้งเลขานุการสภาสถาบันตามมาตรา ๓๗มาตรา 69 มาตรา ๖๙ ในกรณีที่ผู้ซึ่งดำรงตำแหน่งตามมาตรา ๖๖ หรือมาตรา ๖๗ ตายหรือลาออก ก่อนที่จะได้มีอธิการบดี หรือสภาสถาบันตามพระราชบัญญัตินี้ ให้รัฐมนตรีว่าการทบวงมหาวิทยาลัยแต่งตั้งผู้ซึ่งเห็นสมควรเข้าดำรงตำแหน่งแทนและให้ผู้ซึ่งได้รับแต่งตั้งอยู่ในตำแหน่งเพียงเท่ากำหนดเวลาที่เหลืออยู่ของผู้ซึ่งตนแทนมาตรา 70 มาตรา ๗๐ ให้คณะกรรมการประจำคณะ คณะกรรมการประจำวิทยาลัย และคณะกรรมการประจำสำนักของสถาบันเทคโนโลยีพระจอมเกล้า ตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ ซึ่งมีอยู่ในวันที่พระราชบัญญัตินี้ประกาศในราชกิจจานุเบกษา ปฏิบัติหน้าที่ต่อไปจนกว่าจะได้มีคณะกรรมการประจำคณะ คณะกรรมการประจำวิทยาลัยมาตรา 70 และคณะกรรมการประจำสำนัก ตามพระราชบัญญัตินี้ แล้วแต่กรณี ซึ่งต้องไม่เกินหนึ่งปีนับแต่วันที่พระราชบัญญัตินี้ใช้บังคับมาตรา 71 มาตรา ๗๑ ให้คณบดี รองคณบดี ผู้อำนวยการ รองผู้อำนวยการ และหัวหน้าภาควิชาของสถาบันเทคโนโลยีพระจอมเกล้า ตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ ซึ่งดำรงตำแหน่งอยู่ในวันที่พระราชบัญญัตินี้ประกาศในราชกิจจานุเบกษา คงอยู่ในตำแหน่งต่อไปจนกว่าจะได้มีการแต่งตั้งผู้ดำรงตำแหน่งคณบดี ผู้อำนวยการมาตรา 71 รองผู้อำนวยการ และหัวหน้าภาควิชา ตามพระราชบัญญัตินี้ แล้วแต่กรณี ซึ่งต้องไม่เกินหนึ่งปีนับแต่วันที่พระราชบัญญัตินี้ใช้บังคับมาตรา 72 มาตรา ๗๒ การนับวาระการดำรงตำแหน่งของอธิการบดี คณบดี ผู้อำนวยการ รองผู้อำนวยการ และหัวหน้าภาควิชา ให้นับวาระการดำรงตำแหน่งตามพระราชบัญญัตินี้เป็นวาระแรกมาตรา 73 มาตรา ๗๓ ผู้ใดดำรงตำแหน่งรองอธิการบดี คณบดี รองคณบดี ผู้อำนวยการ รองผู้อำนวยการ และหัวหน้าภาควิชา เกินหนึ่งตำแหน่งในวันที่พระราชบัญญัตินี้ประกาศในราชกิจจานุเบกษา ให้ผู้นั้นเลือกดำรงตำแหน่งได้เพียงตำแหน่งเดียว ภายในเก้าสิบวันนับแต่วันที่พระราชบัญญัตินี้ใช้บังคับมาตรา 74 มาตรา ๗๔ ผู้ใดเป็นศาสตราจารย์ประจำ ศาสตราจารย์พิเศษ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ อาจารย์ประจำ หรืออาจารย์พิเศษ ของสถาบันเทคโนโลยีพระจอมเกล้า ตามพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ อยู่ในวันที่พระราชบัญญัตินี้ประกาศในราชกิจจานุเบกษามาตรา 74 ให้ผู้นั้นมีฐานะเป็นศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ อาจารย์ หรืออาจารย์พิเศษ ต่อไปตามพระราชบัญญัตินี้มาตรา 75 มาตรา ๗๕ ในระหว่างที่ยังไม่มีพระราชกฤษฎีกา ประกาศทบวงมหาวิทยาลัย ระเบียบ และข้อบังคับ เพื่อปฏิบัติการตามพระราชบัญญัตินี้ ให้นำพระราชกฤษฎีกา ประกาศสำนักนายกรัฐมนตรี ประกาศทบวงมหาวิทยาลัย ระเบียบ และข้อบังคับ ที่ใช้อยู่ในวันที่พระราชบัญญัตินี้ประกาศในราชกิจจานุเบกษา มาใช้บังคับโดยอนุโลมผู้รับสนองพระบรมราชโองการ พลเอก ป. ติณสูลานนท์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่สถาบันเทคโนโลยีพระจอมเกล้า ซึ่งจัดตั้งขึ้นโดยพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ ด้วยการรวมวิทยาลัยเทคนิคพระนครเหนือ วิทยาลัยโทรคมนาคม และวิทยาลัยเทคนิคธนบุรี ซึ่งสังกัดกรมอาชีวศึกษา กระทรวงศึกษาธิการ เข้าด้วยกันและต่อมาได้มีการแบ่งการบริหารงานออกเป็น ๓ วิทยาเขตนั้น ได้เจริญเติบโตและขยายตัวออกไปอย่างรวดเร็วและกว้างขวาง บัณฑิตที่ผลิตออกไปเป็นที่ยอมรับนับถือในวงการอุตสาหกรรม และเป็นที่ต้องการของตลาดแรงงานในประเทศแต่ในขณะนี้สถาบันเทคโนโลยีพระจอมเกล้าได้ประสบปัญหาเกี่ยวกับการบริหารงานอันเกิดจากโครงสร้างและระบบการบริหารงาน สมควรที่จะได้มีการปรับปรุงโครงสร้างและระบบการบริหารงานให้มีประสิทธิภาพยิ่งขึ้น โดยการแยกสถาบันเทคโนโลยีพระจอมเกล้าออกเป็นสถาบันอิสระ ๓ สถาบัน ได้แก่สถาบันเทคโนโลยีพระจอมเกล้าเจ้าคุณทหารลาดกระบัง สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ จึงจำเป็นต้องตราพระราชบัญญัตินี้